Suudjutloundsk

Suudjutloundsk (deensk: sønderjysk) is n deensk Dialekt, dät boald wäd in Släswiek of Suudjutlound, an bee do Sieden fon ju düütsk-deenske Gränse. Do uur Dialekte fon dät Jutloundske sunt Wääst-, Aast- un Noudjutloundsk.

 Oainskuppe 
Een fon do maast apfaalende Oainskuppe fon dät Suudjutloundske is dän bestimden Artikkel, wäkke foar dät Substantiv stound, wilst do uur skandinaviske Sproaken dän bestimden Artikkel bääte dät Substantiv hongje. Tou Biespil: 
æ barn, „dät Bäiden“, rieksdeensk: „barnet“
æ hjørn, „die Houk“, rieksdeensk: „hjørnet“

Binnen dät Suudjutloundske rakt et ferskielende Sproakwiesen. Tou Biespil dät Fjoldedansk uut dät Täärp Fjolde (noudfräisk: Fjåål, düütsk: Viöl) dät bit tou do 1930er Jiere boald wuude. Dät Dialekt hiede noch ferskeedene argaiske Oainskuppe, do in ju deenske Sproake nit moor existierden. Dät Täärp liech, juust so as dät Seelterlound, isoliert twiske do Foane.

 Sproakwiesen 
Deer wäide foarallen fieuw Sproakwiesen unnerskeedätter Universität Kopenhagen -  :

Noudelk fon ju düütsk-deenske Gränse:
 Wäästelk Sønderjysk mäd do Äilounde Mandø un Rømø (Rømømål kon me uk as n apaat Dialekt sjo), dät loangt uk bit tou dät Nouden fon Noud-Fräislound
 Aastelk Sønderjysk mäd dät Äilound Alsen

Suudelk fon ju Gränse:
 Angelmål (Ängeldeensk) in dät Aaste
 Fjoldemål (Viöler deensk)
 Mellemslesvigsk, deer twiske

 Weblinks 
 Æ Synnejysk Forening
 Dialekt heere, dialekt.dk, Universität Kopenhagen
 Jysk Ordbog, Online-Dialektwoudebouk fon dät Suudjutloundsk

Kategorie:Deensk
Kategorie:Släswiek-Holsten
Kategorie:Deenemäärk